Mladi fudbaleri Crvene zvezde saznali su ime svog rivala u osmini finala Lige šampiona.

Izvor: MN Press

Na današnjem žrebu Nionu, među poslednjih 16 učesnika u omladinskoj Ligi šampiona, našlo se i ime Crvene zvezde. Mladi fudbaleri srpskog šampiona saznali su ko im je rival.



Zadatak neće biti nimalo lak, pošto će za mesto među najboljih osam mladih timova u Evropi morati da savladaju Mitjiland, ekipu iz Danske.

Nakon što su eliminisali Šerif iz Tiraspoljaboljim izvođenjem penala, a bili su mnogo bolji rival i tokom 90 minuta fudbala, igrači Zvezde će sada odmeriti snage sa ekipom koja je prošle sezone bila najbolji tim u Danskoj.



Može se reći da je žreb bio zanimljiv, posebno kada se uzme u obzir da u ovoj fazi takmičenja nije bilo povlašćenih i nepovlašćenih ekipa, već je srpski tim mogao da igra protiv bilo koje ekipe u takmičenju, osim Bajerna sa kojim je delio grupu.



Pored parova osmine finala, danas je konstruisan i kompletan žreb za nastavak omladinske Lige šampiona. Tako se već sada zna da će Crvena zvezda, ukoliko eliminiše Mitjiland, imati teži zadatak. Tada bi u Beogradu mogao da gostuje Ajaks ili Atletiko Madrid!



Kao što je bio slučaj i u prethodnoj rundi koju su Zvezdini omladinci igrali, na programu je samo jedan meč. Takva praksa se zadržava i u sledećoj fazi, s tim što u ovim slučajevima žreb određuje domaćina.



Polufinalni mečevi Lige šampiona za mlade se igraju na neutralnom terenu, kao i finale, koje je zakazano za 20. april 2020. godine. Mečevi osmine finala na programu su 3. i 4. marta.



PAROVI OSMINE FINALA:



Bajern Minhen - Dinamo Zagreb

Ajaks - Atletiko Madrid

Atalanta - Olimpik Lion

Inter Milano - Ren

Salcburg - Derbi Kaunti

Benfika - Liverpul

Crvena zvezda - Mitjiland

Juventus - Real Madrid



PAROVI OSMINE FINALA:



Inter Milano/Ren - Juventus/Real Madrid

Salcburg/Derbi Kaunti - Atalanta/Lion

Crvena zvezda/Mitjiland - Ajaks/Atletiko Madrid

Bajern Minhen/Dinamo Zagreb - Benfika/Liverpul